Ritratt: Wikipedia Il-Viċi Kanċillier tal-Ġermanja, Robert Habeck, qal li l-Ewropa jaf tinsab f'xifer ta' gwerra. Dan qalu f'intervista mal-istazzjon RTL/NTV, b'referenza għall-kriżi li għaddejja fl-Ukrajna. Habeck, li ddeskriva s-sitwazzjoni bħala waħda ta' theddida għall-Ewropa, qal li dan ġara minħabba li hemm "forzi armati minn pajjiżi kbar kontra xulxin". Minħabba s-sitwazzjoni li għaddejja bħalissa fl-Ukrajna, fejn hemm ċans kbir li r-Russja tinvadi lil dan il-pajjiż, numru ta' pajjiżi oħrajn qegħdin jappellaw liċ-ċittadini tagħhom biex jitilqu. L-Istati Uniti, ir-Renju Uniti u l-Ġermanja kienu fost dawk li appellaw liċ-ċittadini tagħhom biex jitilqu. Filwaqt li r-Russja bagħtet madwar 100,000 suldat lejn il-fruntiera ta' bejn ir-Russja u l-Ukranja iżda ċaħdet li se tinvadi lil dan il-pajjiż. Pajjiżi qed jappellaw liċ-ċittadini tagħhom biex jitilqu mill-Ukrajna Nhar is-Sibt li għadda, l-Istati Uniti wissiet li teżisti possibbiltà kbira li r-Russja taqbad u tinvadi l-Ukrajna, u appellat lill-ħaddiema kollha biex jitilqu minnufih mill-pajjiż. L-awtoritajiet Amerikani spjegaw li l-invażjoni jaf tibda b'attakki mill-ajru. Dan minkejja li l-awtoritajiet Russi sostnew li mhumiex se jinvadu l-Ukrajna minkejja li għandhom 100,000 suldat qrib il-fruntiera mal-Ukrajna. L-invażjoni fl-Ukrajna taf tibda daqt – l-Istati Uniti Dan wara li l-President tal-Istati Uniti, Joe Biden, qal li mhux se jibgħat suldati biex isalvaw lill-Amerikani jekk ir-Russja tinvadi lill-Ukrajna. "Mhux se nibgħat suldati biex jevakwawkom" Biden lill-Amerikani fl-Ukrajna KUN MINN TAL-EWWEL LI TIRĊIEVI L-AĦĦAR AĦBARIJIET